Dicer

**Dicer**, znan i kao **endoribonukleaza Dicer** ili **helikaza s RNKaznim motivom**, jest enzim koji je kod ljudi kodiran genom **DICER1**   sa hromosoma 14. Budući da je dio porodice RNaza III, Dicer cijepa dvolančanu RNK (dsRNK) , pre-mikroRNK (pre-miRNK) u kratke dvolančane fragmente RNK zvane mala interferirajuća RNK odnosno i mikroRNK, respektivno. Ovi fragmenti su dugi otprilike 20-25 baznih parova sa dvobaznim prevjesom na 3' krajevima. Dicer olakšava aktivaciju RNK-induciranog kompleksa utišavanja (RISC), koji je neophodan za RNK- interferenciju. RISC ima katalitsku komponentu Argonaut, koja je endonukleaza sposobna da razgradi iRNK (mRNK).

## Funkcionalni domeni 
'', koja katalizira cijepanje dsRNK na siRNK. RNkaza III domena je  zelen, PAZ domen žut, domen platforme crven, a spirala konektora plava.]]

Ljudski dicer (također poznat kao hsDicer ili DICER1) je klasificiran kao ribonukleaza III jer sadrži i helikazu i PAZ (Piwi/argonaut/Zwille) proteinski domen. Pored ovih domena, hsDicer sadrži još četiri funkcionalna domena: dva Rnazna III domena i dva dvolančana RNK-vezujuća domena (domen nepoznate funkcije DUF283 i dsRBD).

Sadašnja istraživanja sugeriraju da je PAZ domen sposoban da veže dva nukleotida 3' preko dsRNK dok katalitski domeni RNKaza III formiraju pseudo-dimere oko dsRNK da iniciraju cijepanje lanaca. Ovo rezultira funkcionalnim skraćivanjem lanca dsRNK. Udaljenost između domena PAZ i RNazaIII određena je uglom heliksa konektora i utiče na dužinu proizvoda mikro RNK. dsRBD domen vezuje dsRNK, iako specifično mjesto vezanja domena nije definirano. Moguće je da ovaj domen radi kao dio kompleksa sa drugim regulatornim proteinom (TRBP kod ljudi, R2D2, Loqs kod *Drosophila*), kako bi se efikasno pozicionirali domeni Rnaza III i tako kontrolirala specifičnost proizvoda sRNK. Domen helikaze uključen je u preradu dugih supstrata.

## Uloga u interferenciji RNK 
 ili mikroRNK. Ove prerađene RNK su inkorporirane u RNA-inducirani kompleks za utišavanje (RISC), koji cilja iRNK da spriječi translaciju.]]

### Mikro RNK
Interferencija RNK je proces u kojem razlaganje molekula RNK u miRNK inhibira ekspresiju gena specifičnih sekvenci mRNK domaćina. miRNA se proizvodi unutar ćelije počevši od primarne miRNK (pri-miRNA) u jezgro. Ove dugačke sekvence se cijepaju na manje prekursorske miRNA (pre-miRNA), koje se obično sastoje od 70 nukleotida sa strukturom ukosnice. Pri-miRNA identifikuje DGCR8 i cijepa Drosha kako bi se formirala pre-miRNA, proces koji se odvija u jezgru. Ove pre-miRNA se zatim izvoze u citoplazmu, gdje ih Dicer cijepa da formira zrelu miRNA.

### Mala interferirajuća RNK
Male interferirajuće RNK (siRNA) proizvode se i funkcioniraju na sličan način kao miRNK, cijepanjem dvolančane RNK dicerom na manje fragmente, dužine 21 do 23 nukleotida. Utišavanje pojedinih gena obavlja se putem interferencije RNK. siRNK i miRNK se razlikuju po činjenici da su siRNA tipski specifične za sekvencu iRNK, dok miRNK nisu u potpunosti komplementarne sekvenci iRNK. miRNK mogu komunicirati s ciljevima koji imaju slične sekvence, što inhibira translaciju različitih gena. Općenito, RNK-interferencija je bitan dio normalnih procesa u organizmima kao što su ljudi, i to je područje koje se istražuje kao dijagnostički i terapeutski alat za mete raka.

### Kancer 
Promijenjeni profili ekspresije miRNK kod malignih karcinoma ukazuju na ključnu ulogu miRNK, a time i dicera u razvoju i prognozi raka. miRNK mogu funkcionirati kao supresori tumora i stoga njihova izmijenjena ekspresija može rezultirati tumorigenezom. U analizi karcinoma pluća i jajnika, loša prognoza i smanjeno vrijeme preživljavanja pacijenata koreliraju sa smanjenom ekspresijom dicera i drosha. Smanjeni nivoi iRNK dicera koreliraju sa uznapredovalim stadijem tumora. Međutim, visoka ekspresija dicera kod drugih karcinoma, poput prostate i jednjaka pokazalo se da korelira sa lošom prognozom za pacijenata. Ova neslaganja između tipova raka sugerira da se jedinstveni RNAi regulatorni procesi koji uključuju dicer razlikuju među različitim tipovima tumora.

## Također pogledajte 
*Ekspresija gena
*RISC
*RNK interferencija
*mikroRNK
*Mala interferirajuća RNK
*Drosha
*Ribonukleaza III
*iRNK

## Reference 
## Vanjski linkovi 
* 
* 

Kategorija:Ribonukleaze
Kategorija:RNK interferencija
Kategorija:MikroRNK
Kategorija:EC 3.1.26
Kategorija:RNK-vezujući proteini
Kategorija:Geni na hromosomu 14
Kategorija:Enzimi
Kategorija:Ljudski proteini
Kategorija:Proteomika